Diari Oficial de la Generalitat Valenciana


Sumari del DOGV 7977, del 10-02-2017 (2017/1037)

Convocatòria d'una plaça de cap de la Secció d'Urbanisme i Avaluació, codi RLT 19554, de l'Àrea d'Arquitectura, oberta a altres administracions.
------------------------------------------------------------------------------------------------------------------------------------------------

### Dades del document

Número de DOGV
:   7977

Data del DOGV
:   10-02-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/1037


Data del document
:   31-01-2017

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria d'una plaça de cap de la Secció d'Urbanisme i Avaluació, codi RLT 19650, de l'Àrea d'Arquitectura, oberta a altres administracions. [2017/1037]  
En el Butlletí Oficial de la Província d'Alacant número 19, de data 27 de gener de 2017, s'han publicat les bases íntegres per a la provisió del lloc de treball de cap de Secció d'Urbanisme i Avaluació (codi RLT núm. 19043), de l'Àrea d'Arquitectura, pel sistema de concurs específic, obert a altres administracions (convocatòria aprovada per acord de la Junta de Govern en sessió celebrada el dia 18.01.2017).  
  
El lloc de treball objecte d'aquesta convocatòria està reservat a funcionaris de carrera de qualsevol administració pública, grup A, subgrup de classificació A1, llicenciatura en l'Àrea de les Ciències Socials i Jurídiques o equivalent, amb les característiques que consten en la base segona de la convocatòria.  
Els funcionariat de carrera que desitge participar en aquesta convocatòria haurà de sol·licitar-ho mitjançant la instància que es dirigirà a la Presidència de la Diputació Provincial d'Alacant; s'hi haurà d'adjuntar a la instància la fotocòpia del DNI i s'ha de presentar en el Registre General de la corporació durant el termini de 20 dies hàbils, comptadors a partir de l'endemà de la publicació de l'extracte de l'anunci en el Boletín Oficial del Estado. A més, hauran d'adjuntar-hi el seu curriculum vitae, de conformitat amb el que disposa la base quarta de les que regeixen la convocatòria.  
En l'anunci pel qual es faça públic el llistat definitiu d'aspirants admesos o, si escau, provisional elevat a definitiu, que es publicarà al tauler d'anuncis de la corporació, s'indicarà que els aspirants admesos hauran de presentar fins al dia que es faça constar en l'anunci esmentat, i que no serà inferior a 15 dies hàbils comptadors a partir de l'endemà d'aquesta publicació, una memòria que versarà sobre els punts que es concreten en aquest anunci per al lloc convocat, i que compleixen els requisits que es concreten a l'annex de les bases de la convocatòria. Amb l'advertiment exprés que la no-presentació suposarà l'exclusió automàtica del procediment.  
Així mateix, la composició de la comissió tècnica de valoració i la data, l'hora i el lloc on es reunirà també es publicarà al tauler d'anuncis de la corporació.  
Cosa que es fa pública en aquest diari oficial, per al coneixement general i de les persones interessades.  
  
Alacant, 31 de gener de 2017.- El vicepresident tercer i diputat d'Hisenda i Administració General: Alejandro Morant Climent. La secretària general: Amparo Koninckx Frasquet.